“Tolibon” Qunduzda 30 nafar avtobus yo‘lovchisini garovga oldi

“Tolibon” harakati jangarilari Afg‘onistonning Qunduz viloyatida yo‘nalishdagi avtobusni to‘xtatib, uning ichida bo‘lgan 30 nafar yo‘lovchini garovga oldi. Bu haqda TOLOnews telekanali ma’lum qildi, deya xabar beradi “TASS”. 

Avtobus Badaxshon viloyatidan poytaxt Kobulga yo‘l olgandi. 
O‘tgan haftada jangarilar butun mamlakat bo‘ylab yo‘llarda 200 ga yaqin kishini garovga olgandi. Ulardan o‘n nafari hujum joyida o‘ldirildi, ikki nafar tutqun keyinchalik qatl etildi. Qo‘lga olinganlardan aksariyati ozod etilgan, biroq sakkiz kishi hamon asirlikda qolmoqda.